HRVATSKI JEZIK – 23. i 24.3.2020. – 2 sata

DOD HJ – 1 sat

**DOČEK PROLJEĆA Anđelka Hanera - Č str.113. do 115.**

**1.sat HJ**

Svaki na svoj način, ali u cjelini, odlično ste odradili i interpretirali Visibabe kao brojalicu.

Hvala na pozdravima, mahanju, ali i na onim spuštanjima glavica nakon odrađenog zadatka. Razvedrili ste mi trenutke koje sam na taj način provela s vama.

Ajde, ponovite na glas još jednom ! Baš onako kao što ste poslali meni ?

Što nam je visibaba nagovijestila ? I tko još nagovještava proljeće?

(Hvala na predivnim sličicama proljetnica iz vaših dvorišta i bregova. Nadam se da ste nabrojili te vjesnike proljeća)

Pročitaj na glas priču Anđelka Hanera Doček proljeća.

Potraži u rječniku riječi koje bi ti mogle biti nepoznate. Zatim odgovori usmeno na pitanja iz razgovora ispod teksta.

U bilježnicu zapiši naslov, autora, temu te tijek događanja ( u 5 natuknica )

Pismeno objasni zašto se za proljeće kaže da je doba kiše, sunca i ljubavi?

Isto tako tekst uz 10. trokutić prepišite u bilježnicu.

Zadatak : Nauči dobro čitati priču!

**DOD HJ 1 sat**

Na temelju tijeka događanja koje si odredio/odredila na satu Hrvatskog jezika za priču Doček proljeća načini strip također u 5 slika. Pokušaj u oblačiće upisati ono što je najupečatljivije za taj dio tijeka događanja. Pazi na pravopis i ljepotu i urednost pisanja!

**2.sat HJ**

Drugi dan ćeš opet na glas pročitati priču.

Ispričaj osobi koja je uz tebe : Kako ti se svidjela šuma Zokovica ? Zašto je bila uzbuđena? Kako se pripremila za svog gosta? A kako se ti pripremaš za svoje goste?

U najviše 10 kratkih, jasnih i povezanih rečenica pismeno ispričaj ovu priču. Pazi na jasnoću i pravopis!

Zatim iz dijela priče na str.114 koji započinje „ I kada se 21. ožujka na prvoj jutarnjoj………..“, a završava sa „….čučao u svojoj jami ,“ ispiši 15 imenica i 10 pridjeva u bilježnicu.

Sve uratke na ovu temu poslati slikane do srijede na večer.
Hvala. Želim puno uspjeha.